Diari Oficial de la Generalitat Valenciana


Sumari del DOGV 3098, del 13-10-1997 (1997/10783)

ORDRE d'1 de setembre de 1997, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al centre privat Centro Comarcal Musical de Piles (València).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3098

Data del DOGV
:   13-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10243


Data del document
:   01-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

3406 ORDRE d'1 de setembre de 1997, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al centre privat Centro Comarcal Musical de Piles (València). [97/C10661]
  
L'expedient l'ha iniciat la titularitat del Centro Comarcal Musical de Piles, en sol·licitud d'autorització per a impartir ensenyaments de música de grau elemental corresponents a la nova ordenació educativa.
  
El Decret 111/1990, de 9 de juliol, del Consell de la Generalitat Valenciana (DOGV de 24 de juliol), classificà el centre com a no oficial reconegut d'ensenyaments de música de grau elemental.
  
La Inspecció Educativa ha informat favorablement la sol·licitud, ja que el centre compleix les condicions establides en la disposició transitòria segona del Reial Decret 389/1992, de 15 d'abril, sobre requisits mínims dels centres d'ensenyaments artístics.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar per a impartir ensenyaments de música de grau elemental corresponents a la nova ordenació del sistema educatiu, amb les especialitats i nombre de llocs escolars que s'especifiquen, al centre següent:
  
- Denominació genèrica: centre autoritzat d'ensenyaments de música de grau elemental.
  
- Denominació específica: Centro Comarcal Musical.
  
- Titular: Sociedad Musical Santa Bárbara.
  
- Domicili: c/ Les Moreres, s/n.
  
- Localitat: Piles.
  
- Província: València.
  
- Codi: 25946586.
  
- Ensenyaments que s'autoritzen: grau elemental de música amb les especialitats de: oboé, flauta travessera, clarinet, saxofon, trompeta, trompa, trombó, tuba, violí, violoncel, piano i percussió.
  
- Nombre total de llocs escolars: 200.
  
Segon
  
El centre gaudirà de plenes competències acadèmiques en totes les matèries corresponents al nou sistema educatiu que se li autoritzen.
  
Tercer
  
Sense perjudici del que s'estableix a l'apartat anterior, i en compliment de la disposició addicional quarta del Reial Decret 321/1994, el centre queda adscrit a efectes purament administratius al Conservatori Professional de Música de Cullera (número de codi 05894859)
  
Quart
  
Qualsevol modificació dels termes de la present ordre requerirà la preceptiva autorització de l'administració educativa.
  
DISPOSICIÓ ADDICIONAL
  
La present autorització donarà llocs a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació, sense perjudici que n'interpose qualsevol altre que estime procedent. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3, de la Llei 30/1992.
  
València, 1 de setembre de 1997
  
El conseller de Cultura, Educació i Ciència,